Diari Oficial de la Generalitat Valenciana


Sumari del DOGV 4732, del 15-04-2004 (2004/3208)

ORDE de 12 de març de 2004, de la Conselleria de Cultura, Educació i Esport, per la qual es modifica l'annex de l'Orde de 24 de juny de 2003 per la qual es resolen els expedients de modificació i d'accés als sistemes de finançament de les unitats de segon cicle d'Educació Infantil dels centres de titularitat de les corporacions locals, altres administracions publiques i de titularitat privada concertats en ensenyament bàsic, per als cursos 2003/2004 i 2004/2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3208


Data del document
:   12-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * finançament públic
    * administració local
    * educació preescolar
    * centre d'ensenyament

ORDE de 12 de març de 2004, de la Conselleria de Cultura, Educació i Esport, per la qual es modifica l'annex de l'Orde de 24 de juny de 2003 per la qual es resolen els expedients de modificació i d'accés als sistemes de finançament de les unitats de segon cicle d'Educació Infantil dels centres de titularitat de les corporacions locals, altres administracions publiques i de titularitat privada concertats en ensenyament bàsic, per als cursos 2003/2004 i 2004/2005. [2004/X3208]
  
L'Orde de 24 de juny de 2003 de la Conselleria de Cultura, Educació i Esport (DOGV núm. 4.561, de 7 d'agost) aprova o desestima la modificació o l'accés als sistemes de finançament de les unitats de segon cicle d'Educació Infantil per a aquells centres de titularitat de les corporacions locals, altres administracions públiques i de titularitat privada concertats en Ensenyament Bàsic, per al període des del curs 2003/04 fins al curs 2004/05.
  
En l'annex de l'esmentada orde s'especifica la circumstància d'aquelles unitats que han sigut estimades per a l'accés al sistema de finançament, amb la condició de reunir els requisits per a l'autorització d'obertura i funcionament abans de l'inici del curs escolar 2003/04.
  
Per tot això, de conformitat amb la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents i l'Orde de 16 de novembre de 2000 (DOGV de 21 de novembre) de la Conselleria de Cultura i Educació, per la qual es regulen els sistemes de finançament que han de regir el sosteniment amb fons públics de les unitats corresponents al segon cicle d'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en ensenyament bàsic, modificada per les ordes de 17 de gener de 2001 (DOGV de 24 de gener), i de 7 de gener de 2002 (DOGV de 14 de gener).
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'annex de l'Orde de 24 de juny de 2003, de la Conselleria de Cultura, Educació i Esport (DOGV núm. 4.561, de 7 d'agost), per als centres docents que s'especifiquen a l'annex de la present orde, aprovant o desestimant l'accés d'estos al sistema de finançament de les unitats de segon cicle de l'Educació Infantil, per al període comprés des de l'inici del curs 2003/2004 fins a la finalització del curs 2004/2005.
  
Segon
  
La formalització dels documents administratius de concerts corresponents a la present orde es farà de conformitat amb el que disposen els apartats segon i tercer de l'Orde de 24 de juny de 2003, de la Conselleria de Cultura, Educació i Esport (DOGV núm. 4.561, de 7 d'agost), referida.
  
DISPOSICIÓ ADDICIONAL
  
Les resolucions dels expedients de modificació i accés als sistemes de finançament d'unitats d'Educació Infantil de segon cicle, contingudes en la present orde, s'han d'inscriure en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 12 de març de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
Notes a l'annex
  
A Concert econòmic singular model A
  
B Concert econòmic singular model B
  
Motivacions de l'annex
  
1 La doble línia d'Educació Infantil no queda justificada mentre el centre només compte amb una línia autoritzada i concertada en educació primària.
  
2 La matrícula del centre i la relació alumnes/professor només justifiquen el concert per a les unitats que s'hi indiquen.
  
3 El centre ha sol·licitat finançament per a un nombre d'unitats superior al que té autoritzades en este nivell.
  
4 El centre no està autoritzat per a impartir segon cicle d'Educació Infantil.
  
5 No es complixen la totalitat dels requisits d'accés al concert exigits a l'apartat tercer 1.2.a) de l'Orde de 16 de novembre de 2000, modificada per l'Orde de 7 de gener de 2002, de la Conselleria de Cultura i Educació.